En a mitolochía clasica, Urán (en griego antigo Οὐρανός Ouranos, "cielo", latinizau Uranus) ye o dios primordial d'o cielo. En a mitolochía griega yera personificau como fillo y esposo de Gea, a Mai Tierra. Totz dos estioron antipasaus d'a mayoría d'os dioses griegos, pero garra culto dirichiu dreitament a Urán sobrevivió dica a epoca clasica, y o dios no amaneixe entre los temas comuns d'a ceramica griega antiga. Manimenos, a Tierra, o Cielo y Estichia podeban unir-se en una solemne invocación en a epica homerica.